2012. aasta suveolümpiamängud

2012. aasta suveolümpiamängud olid XXX olümpiaadi suveolümpiamängud. 

Mängud toimusid 27. juulist 12. augustini 2012 Suurbritannia pealinnas Londonis. Londonist sai esimene linn, kus olümpiamängud on toimunud kolm korda. Eelmised olümpiamängud Londonis toimusid 1908. ja 1948. aastal.

Teised kandideerinud linnad olid muu hulgas New York, Pariis, Moskva ja Madrid. 

Eesti lippu kandis avatseremoonial Aleksander Tammert,  lõputseremoonial Heiki Nabi. Eesti delegatsioon oli esialgu 76-liikmeline: 34 sportlast ning 42 treenerit ja taustajõudude esindajat. Olümpiamängude avamise ajaks kahanes Eesti sportlaste arv 32-le. Vigastuse tõttu jäid eemale kümnevõistleja Mikk Pahapill ja tennisist Kaia Kanepi.

Kokku võttis olümpiamängudest osa 204 koondist.

Eesti sportlaste osalemine 

 Kergejõustikus: kõrgushüppes Anna Iljuštšenko, kettaheites Märt Israel, Aleksander Tammert ja Gerd Kanter, 100 m ja 200 m jooksus Marek Niit, 400 m tõkkejooksus Rasmus Mägi, odaviskes Risto Mätas, seitsmevõistluses Grit Šadeiko, maratonis Evelin Talts, kuulitõukes Raigo Toompuu.
 Jalgrattaspordis: Grete Treier ja Rene Mandri.
 Maadluses: Ardo Arusaar ja Heiki Nabi.
 Ujumises: Triin Aljand ja Martin Liivamägi.
 Purjetamises: Anna Pohlak, Ingrid Puusta, Karl-Martin Rammo, Deniss Karpak ja Johannes Ahun.
 Sõudmises: paarisaerulises kahepaadis Jüri-Mikk Udam ja Geir Suursild ning paarisaerulises neljapaadis Tõnu Endrekson, Andrei Jämsa, Allar Raja ja Kaspar Taimsoo.
 Judos: Martin Padar. 
 Laskmises: Anžela Voronova. 
 Sulgpallis: Raul Must.
 Vehklemises: Nikolai Novosjolov. 
 Vibulaskmises: Reena Pärnat.

Spordialad ja ajakava 
Olümpiamängude kavas oli 26 spordiala 39 distsipliinis. 

Eelmiste olümpiamängudega võrreldes arvati mängude kavast välja pesapall ja softpall. 

Esmakordselt võistlesid naised poksis. Neil oli kolm kaalukategooriat. Samuti oli kavas tennise segapaarismäng. Viimati oli see olümpiamängudel kavas 1924. aasta mängudel.

Avatseremoonia 
Avatseremoonia kandis pealkirja "Imede saared" ja selle lavastas filmirežissöör Danny Boyle. Avamispeol esinesid teiste hulgas Paul McCartney, Emeli Sandé, Rowan Atkinson Mr. Beanina, Daniel Craig James Bondina ja David Beckham.

Olümpiamängud avas Suurbritannia kuninganna Elizabeth II. 

Olümpiatule tõi staadionile Steve Redgrave ja selle süütasid seitse noort briti atleeti, Callum Airlie, Jordan Duckitt, Desiree Henry, Katie Kirk, Cameron MacRitchie, Aidan Reynolds ja Adelle Tracey. 

Olümpiavande andis sportlaste nimel Sarah Stevenson, kohtunike nimel Mik Basi ja treenerite nimel Eric Farrell.

Olümpiapark ja võistluspaigad 
Mängude jaoks ehitati Ida-Londonisse endisesse Stratfordi tööstusrajooni olümpiakülaga olümpiapark.

Võistlusareenid olümpiapargis 
Londoni olümpiastaadion – avamistseremoonia, kergejõustik, lõputseremoonia
London Aquatics Centre – ujumine, vettehüpped, sünkroonujumine, moodne viievõistlus
London Velopark – trekisõit
London Basketball Arena – korvpall, käsipall
London Handball Arena; teise nimega Copper Box – käsipall, moodne viievõistlus
London Water Polo Arena – veepall
Riverbank Arena – maahoki
BMX Track – BMX

Võistluspaigad mujal Londonis 
Earls Court – võrkpall
ExCel – poks, vehklemine, judo, lauatennis, taekwondo, tõstmine, maadlus
Greenwich Park – ratsutamine
Horse Guards Parade – rannavõrkpall
Hyde Park – triatlon, pikamaaujumine
Lords Gricket Ground – vibusport
North Greenwich Arena – riistvõimlemine, batuudihüpped, korvpall
The Royal Artillery Barracs – laskmine
Wembley Arena – sulgpall, iluvõimlemine
Wembley staadion – jalgpall (finaal)
Wimbledoni staadion – tennis

Võistluspaigad ja -rajad mujal 
Eton Dorney – sõudmine, kanuu sprint
Hadleigh Farm – maastikuratas
Lee Valley White Water Centre – kanuuslaalom
Weymouth ja Portland – purjetamine

Jalgpallistaadionid 
Jalgpalliturniiride (nii meeste kui naisteturniiri) finaalid peeti 90 000 pealtvaatajat mahutaval Wembley staadionil. Teised staadionid:

Medalitabel

Vaata ka 
Eesti 2012. aasta suveolümpiamängudel

Viited

Välislingid

 olympic.org/london-2012

2012. aasta suveolümpiamängud